bønneflue
Store norske leksikon,Biologi,Dyreriket,Leddyr,Insekter,Tovinger,Grønnsakfluer,Delia
Bønneflue er to arter av tovinger i familien grønnsakfluer (Anthomyiidae). Navnet bønneflue brukes både om Delia platura og Delia florilega.
Beskrivelse Begge artene likner på liten husflue. Larvene er 6 millimeter, gulhvit, fotløs og avsmalnet mot forenden. Puppene er brune og omtrent 5 millimeter lange. Levevis Bønnefluer har to generasjoner i året. Larvene gnager seg inn i frøene og spiser på frøblad og røtter under jorda. Der larvene har spist blir det svarte partier som råtner, dette fører til at planten visner. Larvene kan også spise av frø, frøplanter og røtter, og borer seg av og til inn i stilkene. Utbredelse Bønnefluene er utbredt på Sørlandet og de sørlige deler av Østlandet. De er også påvist i Nord-Norge, men da sammen med pupper av kålflue. Les mer i Store norske leksikon hveteflue Eksterne lenker Plantevernleksikonet: bønneflue